**ΚΕΙΜΕΝΙΚΟΙ ΔΕΙΚΤΕΣ 2.**

**ΣΥΝΟΠΤΙΚΟ ΔΙΑΓΡΑΜΜΑ ΟΡΩΝ ΑΦΗΓΗΜΑΤΟΛΟΓΙΑΣ**

1. **ΕΣΤΙΑΣΗ**

Αναφέρεται στη σχέση του αφηγητή με τα υπόλοιπα πρόσωπα της ιστορίας, τη γνώση του για την υπόθεση (ποιος βλέπει)

* Μηδενική: ο αφηγητής ξέρει περισσότερα από ό,τι τα πρόσωπα, είναι έξω από τη δράση (παντογνώστης)
* Εσωτερική: ο αφηγητής ξέρει όσα και τα πρόσωπα
* Εξωτερική: ο αφηγητής ξέρει λιγότερα από τα πρόσωπα.
1. **Ο ΤΥΠΟΣ ΤΟΥ ΑΦΗΓΗΤΗ**

Με βάση τη συμμετοχή του στην ιστορία:

* Ομοδιηγητικός: συμμετέχει στην ιστορία την οποία αφηγείται είτε ως πρωταγωνιστής (αυτοδιηγητικός αφηγητής) είτε ως παρατηρητής ή αυτόπτης μάρτυρας.
* Ετεροδιηγητικός: δεν έχει καμιά συμμετοχή στην ιστορία του.
1. **ΑΦΗΓΗΜΑΤΙΚΟΙ ΤΡΟΠΟΙ**
* α)αφήγηση
* β)Περιγραφή
* γ) Διάλογος
* δ)Εσωτερικός μονόλογος
* ε)Αφηγηματικό σχόλιο
1. **ΑΦΗΓΗΜΑΤΙΚΟΣ ΧΡΟΝΟΣ**

**Ο χρόνος της ιστορίας** (ιστορικός/πραγματικός).Δηλώνει το πότε χρονολογικά συνέβησαν τα γεγονότα (το πότε) και το διάστημα που καλύπτουν (το πόσο).

**Ο χρόνος της αφήγησης**. Δηλώνει το πώς παρουσιάζεται ο χρόνος στη διαδικασία της αφήγησης ( το πώς):

* Ως προς τη σειρά παρουσίασης των γεγονότων:
* **Ευθύγραμμος**: (όταν ακολουθεί τη φυσική σειρά των γεγονότων)
* **Με αναχρονίες** (όταν γίνονται ανακατατάξεις στη φυσική σειρά των γεγονότων:
* **Αναδρομές ή αναδρομικές αφηγήσεις ή αναλήψεις ή flash back**
* **Πρόδρομες αφηγήσεις ή προλήψεις (αναφορές γεγονότων που θα συμβούν αργότερα)**
* **Άλλες τεχνικές με τις οποίες παραβιάζεται η χρονική σειρά:**
* In medias res: όταν η αφήγηση αρχίζει από τη μέση της υπόθεσης
* Εγκιβωτισμός: όταν στην κύρια αφήγηση παρεμβάλλεται μια δευτερεύουσα
* Παρέκβαση /παρέμβλητη αφήγηση: η διακοπή της φυσικής ροής των γεγονότων και η αναφορά σε άλλο θέμα
* Προϊδεασμός/προσήμανση: η ψυχολογική προετοιμασία του αναγνώστη για το τι θα ακολουθήσει
* Προοικονομία: η δημιουργία των κατάλληλων προϋποθέσεων , ώστε η εξέλιξη της πλοκής να είναι φυσική και λογική
* **Ως προς το ρυθμό παρουσίασης των γεγονότων (διάρκεια**):
* Επιτάχυνση
* Επιβράδυνση
* Παράλειψη ή έλλειψη.